
GNSS technikával mért magasságok pontosságának vizsgálata tervezési alaptérképek készítésekor

Napjainkban a tervezési alaptérképek készítésénél a GNSS technológia, annál is a hálózatos RTK módszer a leggyakrabban alkalmazott eljárás. A TDK dolgozat fő témája a geodéziai GNSS-vevővel végzett magasságmérés problémája, a kapott magassági értékek megbízhatóságának és felhasználhatóságának vizsgálata.
A mintaterület Balatonkeresztúr község, ahol a csapadékvízelvezető-hálózat felújításához tervezési alaptérképre volt szükség. A tervezési alaptérkép elkészítéséhez szükséges alappontok magasságának meghatározása hálózatos RTK módszerrel, valamint szintezéssel történt. A hálózatos RTK többféle koncepciója és konfigurációs beállítása alkalmazásával, a magasságmérésben elérhető pontosság vizsgálatára került sor. A dolgozat ezeknek a méréseknek az eredményét dolgozza fel, hasonlítja össze, valamint ad javaslatot az optimális technológia kiválasztására.



